Idén sem csak a sport miatt lesz izgalmas az olimpia | technokrata
Idén sem csak a sport miatt lesz izgalmas az olimpia
A világ legnagyobb sporteseménye minden alkalommal a technológia újdonságait is bemutatja.
Az elmúlt évtizedekben mindig valamilyen tévés technikai újítást próbáltak ki az olimpiákon. Idén sem lesz másként. A riói játékokon a szerevezők szerint már nem egyszerűen tévéadást közvetítenek majd. A mostani trendekhez igazodva virtuális valóságban is lehet majd követni a versenyeket.
A hivatalos közvetítő, Olympic Broadcasting Services megerősítette, hogy tényleg élvezhetjük majd VR készülékünkkel is a tornát. Minden nap egy, kiválasztott eseményt adnak majd le ilyen technológiával, valamint a nyitó és a záró ceremóniát. A támogatott eszközökről még nincs hír, de remélhetőleg a Google Cardboard is benne lesz, mint a legolcsóbb ilyen szemüveg. Egy alkalmazást is természetesen majd kiadnak az olimpiai játékok idejére, amit le lehet majd tölteni a VR áruházakból.
A másik nagy újdonság, hogy a közvetítés 8K-s lesz. Ezzel a szuper éles felbontással minden egyes részletet jól lehet majd látni, amennyiben van ilyen tévékészülék hozzá. Japán emellett még 3D-s élő sugárzást is kap.
További cikkek:8K, olimpia, rio2016, vr
Piacvezető lett a Chromecast